અમદાવાદ સ્પંદન ટીમના સભ્યોએ પણ આ પ્રસંગે સૈનિકોનું સન્માન કરવાનો નિર્ધાર કર્યો હતો. જેના ઉપક્રમે અમદાવાદ સ્પંદન ટ્રસ્ટ સદસ્ય ગાર્નિશ પટેલ તથા રવિ કોઠારીએ તા. ૩૦ ઓક્ટોબર – ૨૦૧૬ ના રોજ દિવાળીના તહેવાર નિમિત્તે અમદાવાદના ખ્યાતનામ 'કેમ્પના હનુમાન' મંદિરની આસપાસ છાવણીમાં વસવાટ કરતા સૈનિકોને ફૂલો આપી, મીઠાઇ ખવડાવી તેઓનું સન્માન કર્યું હતું. સ્પંદન ટ્રસ્ટ દ્વારા સૈનિકોનું સન્માન કરીને સામાજિક પ્રવૃત્તિ યોજવાનો અનન્ય વિચાર ગાર્નિશ પટેલ તથા રવિ કોઠારીનો હતો તેમજ તેઓએ આ કાર્યક્રમ દિવાળીના તહેવાર નિમિત્તે આયોજ્યો હતો.